Triatlon bo‘yicha O‘zbekiston chempionati o‘tkazilishi munosabati bilan Toshkentda qator ko‘chalar vaqtinchalik yopilmoqda. Poytaxt IIBB xabariga ko‘ra, yo‘llarning bir qismi transport harakati uchun 5-6 iyun kunlari soat 06:00dan 13:00ga qadar yopiladi. Ular: KHAY — Chingiz Aytmatov ko‘chasidan Ko‘rgazma ko‘chasigacha;   Ko‘rgazma ko‘chasi — KHAY ko‘chasidan Korxojiota ko‘chasigacha;   Korxojiota ko‘chasi — Ko‘rgazma ko‘chasidan Iftixor ko‘chasigacha. Tirbandliklarning oldini olish uchun haydovchilardan aylanma yo‘llardan foydalanish so‘ralgan.